**1. PIELIKUMS**

**Finanšu revīzijas pakalpojumu sniegšana ēku siltināšanas projekta ietvaros**

(Iepirkuma identifikācijas Nr. SIA ”JNĪP”- 2021-7)

nolikumam

**TEHNISKĀ SPECIFIKĀCIJA**

1. **IEPIRKUMA PRIEKŠMETS**

Finanšu revīzijas pakalpojumu sniegšana ēku siltināšanas projekta ietvaros (iepirkuma identifikācijas Nr. SIA “JNĪP”-2021-7) (turpmāk – Iepirkums).

1. **DARBA UZDEVUMS**
   1. Izstrādāt Neatkarīgu ziņojumu (turpmāk – Ziņojums) par faktiskajiem konstatējumiem attiecībā uz Finanšu pārskatiem, ko sastādījusi SIA “Jelgavas nekustamā īpašuma pārvalde” (turpmāk – JNĪP) saistībā uz ēku siltināšanas projekta īstenošanas pakalpojumiem, kas realizēti Eiropas Investīciju Bankas un JNĪP noslēgtā līguma ietvaros.

2.2 Ziņojuma sastādīšanas valoda: angļu vai franču.

2.3 Finanšu revīzijas realizācijas laiks: no 04/2021- līdz 02/2024

2.4 Piemērojamie standarti:

2.4.1 Saistīto pakalpojumu starptautiskais standarts (ISRS) 4400 “Vienošanās veikt iepriekš saskaņotas procedūras attiecībā uz finanšu informāciju (Engagements to perform Agreedupon Procedures regarding Financial Information), ko izdevusi Starptautiskā Revīzijas un apliecinājumu standartu padome (IAASB);

2.4.2 Profesionālais grāmatvežu ētikas kodekss (Code of Ethics for Professional Accountants)¸ ko izdevusi Starptautiskā grāmatvežu ētikas standartu padome (IESBA);

2.5 Finanšu revīzijas pakalpojumu sniedzējam ir jābūt kvalificētam veikt grāmatvedības dokumentu obligātās revīzijas saskaņā ar Eiropas Parlamenta un Padomes Direktīvu 2006/43/EK (2006. gada 17. maijs), kas paredz gada pārskatu un konsolidēto pārskatu obligātās revīzijas, groza Padomes Direktīvu 78/660/EEK un Padomes Direktīvu 83/349/EEK un atceļ Padomes Direktīvu 84/253/EEK, vai līdzīgiem valsts tiesību aktiem.

2.6 Finanšu revīzijas veicēja pienākumi:

2.6.1 veikt noteiktās Procedūras un novērtēt faktiskos Konstatējumus;

2.6.2 dokumentēt lietas, kas ir svarīgas Ziņojuma sagatavošanai;

2.6.3 ievērot Eiropas Investīciju Bankas noteiktās procedūras un obligāto Ziņojuma formātu;

2.6.4 pamatot savu Ziņojumu ar apkopotajiem pierādījumiem;

2.6.5 iesniegt sagatavoto Ziņojumu JNĪP.

1. **INFORMĀCIJA PAR PROJEKTU**
2. Attiecībā uz Projekta izstrādes pakalpojumiem ar nosaukumu “Jelgavas dzīvojamo māju energoefektivitāte” mehānisma ietvaros starp Eiropas Investīciju Banku un JNĪP noslēgts līgums (turpmāk – Līgums).
3. Projekta izstrādes pakalpojumu mērķi:
4. Daudzdzīvokļu dzīvojamo māju energoefektivitātes veicināšanas nolūkā ir jāīsteno modernizācijas projekts. JNĪP ir lielākais ēku apsaimniekošanas uzņēmums Jelgavas pilsētā, kas uztur regulārus sakarus ar ēku iemītniekiem un spēj atvieglot gan lēmumu pieņemšanas procesu, gan modernizācijas faktisko ieviešanu. Projekts palīdz pārvarēt virkni tehnisku un finansiālu izaicinājumu, kā arī uzlabo JNĪP operatīvās spējas sadarboties ar dzīvokļu īpašniekiem un tos iesaistīt.
5. Pašlaik daudzdzīvokļu dzīvojamās ēkas Latvijā pēc savas būtības ir neefektīvas un tiem raksturīgais energoresurss ir “F” vai zemāks. Standarta energoefektivitātes modernizācijas mērķis ir uzlabot reitingu uz “C”. JNĪP ilgtermiņa stratēģija ir ar Līguma palīdzību sasniegt NZEB kvalitāti savam ēku portfelim līdz 2050. gadam un vismaz “B” reitingu ēkām, kas iekļautas šajā projektā.
6. Projekta mērķis ir arī palīdzēt JNĪP piemērot standartizētus modeļus reproducējamas energoefektivitātes modernizācijas veikšanai padomju laika daudzdzīvokļu ēkās, norādot produktu veidus un izmērus, kurus no ražotājiem var pasūtīt vairumā. Paredzams, ka tas samazinās mājokļu īpašnieku sedzamās kopējās izmaksas un uzlabos energoefektivitātes modernizācijas pievilcību.
7. Kopumā JNĪP atbalstīs lielāka iekšējā komanda, kā arī ārējie eksperti, lai turpinātu iesaistīt mājokļu īpašnieku asociācijas un stiprināt to uzticību, vienlaikus izstrādājot novatoriskus, rentablus risinājumus dziļākai masveida energoefektīvo daudzdzīvokļu dzīvojamo namu renovācijai.